દાહોદમાં સભામાં આવતાની સાથે દેશના વડાપ્રધાન નરેન્દ્ર મોદીએ દાહોદ જિલ્લાની દરેક પ્રજાનો આભાર માન્યો હતો અને કહ્યું કે આવું વિરાટ દ્રશ્ય આજે મે પહેલીવાર જોયું છે. હું જ્યારે ૨૦૧૪મા લોકસભાની ચૂંટણી લડી રહ્યો હતો ખુદ પ્રધાનમંત્રીનો ઉમેદવાર હતો, તેમ છતાં દાહોદમાં આવી મોટી રેલી નહોતી થઈ. આટલી મોટી સંખ્યામાં આપ આશીર્વાદ આપવા આવ્યા તે માટે હું આપ સૌનો ર્હદયપૂર્વક આભાર માનું છું. ૧૪મી તારીખે આપણી આંગળી ગુજરાતનું ભાગ્ય નિર્ધારિત કરવાની છે જેમ શ્રીકૃષ્ણએ ટચલી આંગળીએ ગોવર્ધન પર્વત ઉચક્યો એમ તમારી એક આંગળી કમળનું બટન દબાવીને મારા આદિવાસીઓની જિંદગી, મારા ગુજરાતનું ઉજ્જવળ ભવિષ્ય એનું નિર્માણ કરવાની છે માટે દાહોદ જિલ્લાએ આ વખતે ક્યાય કાચું ના કપાય, ક્યાય પંજો આવવો ન જોઇયે. વધુમાં વડાપ્રધાને દાહોદના પરેલ, બહારપુરા, પડાવ, હનુમાન બજાર, દૌલતગંજ બજારને યાદ કરીને કહ્યું કે હું આ બધા વિસ્તારોમાં ચાલતો ચાલતો ફરીયો છું. આખા દેશમાં ૧૦૦ સ્માર્ટસિટી બનવાના છે અને આખા દેશમાં છ લાખ ગામો છે એમાથી ૧૦૦ સ્માર્ટ સિટી અને દાહોદ એક માત્ર નગર પાલિકા છે જેનો ૧૦૦ સ્માર્ટસિટીમાં નંબર લાગ્યો છે. અને વધુમાં તેમણે કહ્યું કે કોંગ્રેસ પાર્ટીમાં એક પાત્ર છે કપિલ સિબ્બલ, તે સુપ્રીમ કોર્ટમા રામ મંદિરના મુદ્દે કેશ ચાલતો હતો ત્યાં જઈને ભાંગડો માંડ્યો અને કહે કે કેશ અમણા ન ચલાવો કેમ કે ૨૦૧૯ની લોકસભાની ચૂંટણી પછી ચલાવો. મારે સુન્ની વકફ બોર્ડને અભિનંદન આપવા છે તેમનો આભાર માનવો છે સુન્ની વકફ બોર્ડે નિવેદન કર્યું કે કપિલ સિબ્બલે જે નિવેદન કર્યું છે તે તદ્દન ખોટું કર્યું છે અને સુન્ની વકફ બોર્ડે કહ્યું કે અમે તો ઈચ્છીએ છીએ કે ન્યાયપાલિકા દ્વારા એક ન્યાય આવે અને સમસ્યાનું સમાધાન થાય અને જે દેશમાં સિયા વકફ બોર્ડ, સુન્ની વકફ બોર્ડ અને રામ મંદિરવાળા બધા ભેગા થઈને નિકાલ લાવવા નીકળે ત્યારે તેમાં કોંગ્રેસ અને તેના નેતા “હવનમાં હાડકાં” નાખવાનું કામ બંધ કરે તેમના નેતાઓ બંધ કરે તે માટે જ કહું છું કે આખા ગુજરાતમાં ભાજપને ભારી બહુમતથી વિજયી બનાવો અને વિકાસની યાત્રાને આગળ વધાઓ અને ગુજરાતને દુનિયાની તોલે લાવીએ તેવું બનાવીએ.